open-index/open-wikipedia-markdown huggingface dataset:
Biologinen funktio

**Biologinen funktio** viittaa elävien systeemien ja niiden osien erilaisiin toimintoihin, kapasiteetteihin ja päämääriin. Biologian filosofiassa näkemykset funktioista voidaan jakaa kahteen päätyyppiin. Ensimmäisen näkemyksen mukaan funktiot ovat jotain sellaista, jota luonnonvalinta on suosinut evolutiivisessa historiassa. Esimerkiksi lintujen höyhenet kehittyivät aikoinaan lämmönsäätelyä, eivät lentämistä varten. Täten lämmönsäätelyä voidaan pitää höyhenten evolutiivisena funktiona. Toisaalta funktioita voidaan tarkastella irrallaan niiden historiallisesta valintakontekstista. Tällöin on mahdollista puhua siitä, että esimerkiksi höyhenten (nykyinen) funktio on myös auttaa lentämisessä.
Mycoplasma laboratorium

**Mycoplasma laboratorium** on synteettisellä genomilla toimiva bakteerilaji, jonka genomi perustuu ''Mycoplasma'' *mycoides* -bakteerin genomiin. Tämä bakteerisolun valmistus kuuluu synteettisen biologian tutkimusalaan. *M. laboratoriumin* valmisti J. Craig Venterin johtaja tutkimusryhmä, joka julkisti tuloksensa 2010. Tutkimusryhmässä työskenteli lisäksi Nobel-palkittu mikrobiologi Hamilton Smith. *M. laboratoriumia* pidetään ensimmäisenä täysin synteettisellä genomilla kuuluvana bakteerisoluna ja sitä on kutsuttu jopa ensimmäiseksi esimerkiksi *synteettisestä elämästä*.

Venterin tutkimusryhmä käytti pohjanaan tietokannassa olevaa *Mycoplasma mycoides capri* -bakteerin genomia, joka on kooltaan n. 1,08 miljoonaa emäsparia. *Mycoplasma*-bakteereilla on pienin tunnettu genomi ja tutkimus sivuaa ns. *minimaalisen genomiikan* tutkimushaaraa, eli elämän vähimmäisvaatimuksia tutkivaa tutkimusalaa. Tutkimusryhmä muokkasi *M. mycoidesin* genomia lisäämällä siihen muutamia lyhyitä *"vesileima"*-osia, joiden avulla onnistunut tulos pystyttiin toteamaan.

Uusi mutanttikanta eli *Mycoplasma laboratorium* syntetisoitiin osissa ja kasattiin kokonaisuudeksi, joka siirrettiin isäntänä toimivaan *Mycoplasma capricolum* -soluun. Synteettinen genomi korvasi *M. capricolumin* genomin, ja tuloksena syntyi uusi elinkelpoinen ja lisääntymiskykyinen bakteerisolu.

## Lähteet
Yksilöllistetty lääketiede

**Yksilöllistetty lääketiede** tarkoittaa terveydenhuollon uutta lähestymistapaa, jossa yksilöstä kerättyä geneettistä ja/tai muuta tietoa käytetään räätälöidysti sairauksien ennaltaehkäisyssä ja terveyden edistämisessä, tavoitteena aiempaa parempi terveysvaikuttavuus. Tieto voi olla terveydenhuoltojärjestelmän ja tulevaisuudessa yhä enemmän myös yksilön itsensä järjestelmällisesti keräämää ja tallentamaa tietoa.

## Lähteet
International Genetically Engineered Machine

**International Genetically Engineered Machine** eli **iGEM** on kansainvälinen synteettisen biologian opiskelijakilpailu. Joukkueet suunnittelevat ja toteuttavat noin puolen vuoden aikana projektin, jossa he pyrkivät ratkaisemaan jonkin käytännön ongelman synteettisen biologian avulla. Kilpailutöiden teemat ovat liittyneet esimerkiksi energian- ja ruoantuotantoon, terveydenhuoltoon ja lääketieteeseen sekä synteettisen biologian tutkimuksessa käytettävän teknologian kehittämiseen. Kilpailijat hyödyntävät ns. BioBrick-rakennuspalikoita, eli kaikille avoimeen tietokantaan rekisteröityjä standardoituja DNA-paloja. 

Suomesta kilpailuun on osallistunut kaksi joukkuetta. Vuonna 2014 Aalto yliopiston ja Helsingin yliopiston opiskelijoista koostuva joukkue Aalto-Helsinki sai parhaan Wiki-sivun palkinnon Bioworks-projektillaan. Vuonna 2015 Aalto yliopiston ja Helsingin yliopiston yhteistyö jatkui; Aalto-Helsinki joukkueen kilpailutyö Fuel for the Future käsitteli uusiutuvan propaanin tuottoa synteettisen biologian avulla.

## Lähteet
Euroopan Formula 3 -kausi 2016

**Euroopan Formula 3 -kausi 2016** oli sarjan viides kausi nykyiselle Euroopan Formula 3 mestaruussarjalle. Kausi alkoi 2. huhtikuuta Ranskan Paul Ricardin radalla ja päättyi 16. lokakuuta Saksan Hockenheimringillä.

Sarjan mestaruuden voitti kanadalainen Lance Stroll. Toiseksi sijoittui saksalainen Maximilian Günther ja kolmanneksi brittiläinen George Russell.

## Tallit ja kuljettajat

## Kuljettajamuutokset

**Uudet kuljettajat**

* Pedro Piquet: Brasilian Formula 3 → Van Amersfoort Racing
* Niko Kari: SMP Formula 4 → Motopark
* Ralf Aron: Italian Formula 4 (Prema Powerteam) → Prema Powerteam
* Nikita Mazepin: Eurocup Formula Renault & Formula Renault NEC (Josef Kaufmann Racing) → Hitech GP
* David Beckmann: ADAC Formula 4 (Mücke Motorsport) → Mücke Motorsport
* Harrison Newey: BRDC Formula 4 (HHC Motorsport) & ADAC Formula 4 (Van Amersfoort Racing) → Van Amersfoort Racing
* Ben Barnicoat: Eurocup Formula Renault (Fortec Motorsports) → Hitech GP
* Joel Eriksson: ADAC Formula 4 (Motopark) → Motopark
* Zhou Guanyu: Italian Formula 4 (Prema Powerteam) → Motopark
* Anthoine Hubert: Eurocup Formula Renault (Tech 1 Racing) → Van Amersfoort Racing
* Weiron Tan: Pro Mazda Championship → Carlin
* Ukyō Sasahara: Eurocup Formula Renault (ART Junior Team) → ThreeBond with T-Sport
* Lando Norris: Eurocup Formula Renault (Josef Kaufmann Racing) → Carlin
* Jake Hughes: GP3 (DAMS) → Carlin

**Tallia vaihtaneet kuljettajat**

* George Russell: Carlin → Hitech GP
* Arjun Maini: Van Amersfoort Racing → ThreeBond with T-Sport
* Maximilian Günther: Mücke Motorsport → Prema Powerteam
* Callum Ilott: Carlin → Van Amersfoort Racing
* Alessio Lorandi: Van Amersfoort Racing → Carlin
* Zhi Cong Li: Fortec Motorsports → Carlin
* Raoul Hyman: Team West-Tec F3 → Carlin

**Poistuneet kuljettajat**

* Felix Rosenqvist: Prema Powerteam → Indy Lights
* Jake Dennis: Prema Powerteam → GP3 (Arden International)
* Antonio Giovinazzi: Jagonya Ayam with Carlin → GP2 (Prema Powerteam)
* Pietro Fittipaldi: Fortec Motorsports → Formula 3.5 V8 (Fortec Motorsports)
* Santino Ferrucci: Mücke Motorsport → GP3 (DAMS)
* Tatiana Calderón: Carlin → GP3 (Arden International)
* Dorian Boccolacci: Signature → Eurocup Formula Renault (Tech 1 Racing)
* Mahaveer Raghunathan: Motopark → GP3 (Koiranen GP)
* Alexander Albon: Signature → GP3 (ART Grand Prix)
* Charles Leclerc: Van Amersfoort Racing → GP3 (ART Grand Prix)
* Fabian Schiller: Team West-Tec F3 → Renault Sport Trophy
* Nabil Jeffri: Motopark → GP2 (Arden International)

## Tallimuutokset

**Poistuneet tallit**

* Fortec Motorsportsin oli tarkoitus osallistua kaudelle 2016, mutta talli lopulta vetäytyi sarjasta.

## Kilpailukalenteri

## Kuljettajien loppupisteet

## Lähteet
HMS Hibernia (1804)

**HMS Hibernia** oli Britannian kuninkaallisen laivaston vuonna 1804 vesillelaskettu 110-tykkinen ensimmäisen luokan linjalaiva.

## Valmistus
Alus tilattiin 9. joulukuuta 1790 Plymouthin telakalta, jossa vastaavana mestarina oli Thomas Pollard huhtikuuhun 1793 ja sen jälkeen Edward Sison kesäkuuhun 1795, John Marshall joulukuuhun 1801 ja Joseph Tucker. Köli laskettiin marraskuussa 1792 ja alus laskettiin vesille 17. marraskuuta 1804. Alus valmistui 7. maaliskuuta 1805. 
 
## Palvelus
Alus otettiin palvelukseen marraskuussa 1804 amiraali lordi Alan Gardnerin, joka aloitti Kanaalin laivaston komentajana 3. huhtikuuta 1805, lippulaivaksi päällikkönään Edward Thornbrough. Vuoden 1805 lopulla alus oli kontra-amiraali John Leigh Douglasin lippulaivana päällikkönään William Bedford. Helmikuussa 1806 alus oli amiraali jaarli St. Vincentin (John Jervisin) lippulaivana päällikkönään Edward Osborn. Vuonna 1807 alus oli jälleen Gardnerin lippulaivana päällikkönään John Conn.

Marraskuussa 1807 alus oli kontra-amiraali Sir William Sidney Smithin lippulaivana päällikkönään Charles Schomberg. Smith johti 1807–1808 Britannian kuninkaallisen laivaston aluksista koottua osastoa, joka saattoi Portugalin kuningasperheen Brasiliaan. Vuonna 1809 alus oli amiraali Sir Charles Cottonin lippulaivana päällikkönään Lawrence Halsted. Myöhemmin alus siirtyi Välimerelle kontra-amiraali Robert Stopfordin lippulaivaksi päällikkönään Robert Nave.

Alus oli Välimeren laivaston lippulaivana 1816–1855, jolloin siitä tuli Maltan tukikohdan lippulaiva ja se ankkuroitiin Grand Harbouriin Valettaan. Alus oli tehtävässä, kunnes se myytiin vuonna 1902.

## Lähteet

*

### Viitteet
DNA-kasaus

**DNA-kasaus** () on molekyylibiologian työmenetelmä, jossa voidaan yhdistellä useita eri lähteistä peräisin olevian geenijaksoja samanaikaisesti. Perinteisessä yhdistelmä-DNA-tekniikassa käytetään restriktio- ja ligaasientsyymejä uusien DNA-yhdistelmien rakentamiseen. Perinteiset menetelmät soveltuvat huonosti usean DNA-osan samanaikaiseen yhdistämiseen. Uudemmissa DNA:n kasausmenetelmissä, kuten esimerkiksi Gibson assembly , ei käytetä restriktioentsyymejä ja ne voidaan automatisoida. DNA:n kasausmenetelmiä käytetäänkin synteettisessä biologiassa tehostamaan uusien biologisten laitteiden rakentamista.

## Lähteet
Enchilada

**Enchilada** on rullalle kääritty täytetty maissitortilla, joka kuorrutetaan yleisimmin juustolla ja tomaattikastikkeella sekä gratinoidaan uunissa. Täyte vaihtelee, ja enchiladoja tehdään monenlaisilla liha-, juusto- ja vihannestäytteillä.

## Galleria

Enchilada Rice Beans.jpg
Festival de la Enchilada 59.jpg
Homemade green sauce enchiladas with red rice.jpg
Chicken Enchiladas with red sauce, red rice, black beans, and avocado.jpg
Chicken enchiladas at La Casa Restaurant - January 2023 - Sarah Stierch.jpg
Enchiladas de mole caseras.jpg
Enchilada costa rica.jpg
Honduranenchilada.jpg


## Lähteet

## Aiheesta muualla
Heyuan

**Heyuan** (, pha̍k-fa-sṳ: *Hò-ngièn*) on prefektuuritason kaupunki Kiinan Guangdongin maakunnan koillisosassa. Kaupungin keskusta sijaitsee linnuntietä noin 162 kilometriä maakunnan pääkaupunki Kantonista koilliseen. Kaupungin väkiluku on 2,95 miljoonaa (2010) ja pinta-ala 15&nbsp;654 neliökilometriä. Prefektuurin asukkaista pääosin on hakka-kiinaa puhuvia hakka-kiinalaisia. Suomeksi *héyuán* tarkoittaa *joen alkulähdettä*.

Prefektuurin alueelta on löytynyt yli kymmennen tuhannen dinosauruksen munan fossiileja. Vuonna 2015 Heyuan on nimitetty "Kiinan dinosaurusten kotikaupungiksi".

Prefektuuri rajoittuu pohjoisessa Ganzhoun, itässä Meizhoun, kaakossa Shanwein, etelässä Huizhoun, sekä lännessä Shaoguanin prefektuuritason kaupunkeihin.

Piirikuntatasolla prefektuuri jakautuu kuuteen osaan. Osat ovat (numerointi kuten oheisessa kuvassa)

;Kaupunkipiiri (1)
* 1. Yuancheng (源城区), 463 907 as.
;Piirikunnat (5)
* 2. Zijin, (紫金县), 640 133 as.
* 3. Longchuan (龙川县), 694 480 as.
* 4. Lianping (连平县), 337 002 as.
* 5. Heping (和平县), 374 709 as.
* 6. Dongyuan (东源县), 439 964 as.


Heyuan Railway Station01.JPG|Heyuanin rautatieasema.
Heyuan city sprit.JPG|Pohjoinen portti Kulttuuritorille Heyuanissa.
Dongjiang River01.JPG|Dongjoki.
The meeting point of Xinfeng Jiang River and Dongjiang River.jpg|Xinfengjoen ja Dongjoen yhtymäkohta Heyuanissa.


## Lähteet

## Aiheesta muualla

* Heyuan Overview   (chinatravel.com)
Patalankosken voimalaitos

**Patalankosken voimalaitos** on Yhtyneiden Paperitehtaiden rakennuttama vesivoimala Jämsänkoskella Jämsänjoessa. Se valmistui 1938. Sen putouskorkeus on 12,7 metriä ja teho 2,2 MW. Voimalaitos on Jämsänkosken teollisuusympäristössä, joka kuuluu valtakunnallisesti merkittäviin rakennettuihin kulttuuriympäristöihin. Voimalaitoksen ja muita Jämsänkosken rakennuksia, kuten Rekolankosken voimalaitoksen, on suunnitellut teollisuusrakentamiseen keskittynyt arkkitehti W. G. Palmqvist.

Ennen voimalaitoksen valmistumista 1930-luvun puolivälissä kytkettiin Patalankosken hiomon vesiturbiiniin sähköntuotantoa varten 300 kW:n generaattori. Sitten kosken Raikon haaraan valmistui vesivoimalaitos vuonna 1936. Vesimäärä Jämsänjoessa vaihteli hyvin paljon, mikä aiheutti suunnitteluun ongelmia. Putkivoimalaitoksen paineputken pituus oli sata metriä ja halkaisija 2,9 metriä. Turbiiniksi tuli Kaplan-pystyturbiini. Nämä tulivat Tampereen Pellava- ja Rautateollisuus Oy:ltä. Voimalaitoksesta myytiin sähköä myös yksityisille.

## Lähteet
Jämsänkosken teollisuusympäristö

**Jämsänkosken teollisuusympäristö** on Jämsänkoskella Yhtyneiden Paperitehtaiden vanha teollisuusalue. Se kuuluu Museoviraston luettelemiin valtakunnallisesti merkittäviin rakennettuihin kulttuuriympäristöihin.

Teollisuusympäristö alkoi rakentua 1888, jolloin Jämsänkoskelle perustettiin sulfiittiselluloosatehdas. Tehtaan vanhimmat, tiiliset osat ovat vuodelta 1897, suunnittelijana arkkitehti Bernhard Blom. W. G. Palmqvistin suunnitelmien mukaan tehtiin 1920- ja 1930-luvuilla merkittäviä laajennuksia. Tiilinen korjauspaja on vuodelta 1898 ja Blomin suunnittelema paperitehdas on vuodelta 1902. Klassistista tyyliä edustava Palmqvistin suunnittelema seuratalo Ilveslinna on valmistunut 1937. Rekolankosken voimalaitos on vuodelta 1922 ja Patalankosken voimalaitos 1936, molemmat Palmqvistin suunnittelemia. Vanhimmat asuinrakennuksista ovat peräisin 1800-luvulta. Selluloosan valmistus tehtaassa lopetettiin 1981, paperinvalmistus jatkuu.

## Lähteet
Jalkalentopallo

**Jalkalentopallo** () on Brasiliassa kehitetty joukkuepalloilulaji, jossa yhdistyy rantalentopallon ja jalkapallon ominaisuuksia.

## Historiaa
Jalkalentopallon kehitti vuonna 1965 Octavio de Moraes -niminen mies Rio de Janeiron Copacabanalla. Alun perin joukkueeseen kuului viisi pelaajaa, mutta määrä tiputettiin nykyiseen kahteen, sillä viidellä pelaajalla pallo putosi kenttään todella harvoin. Useat menestyneet brasilialaiset jalkapalloilijat ovat jossain vaiheessa uraansa pelanneet jalkalentopalloa. Tällaisia pelaajia ovat muun muassa Romário, Edmundo, Ronaldo, Ronaldinho, Júnior ja Edinho.

## Säännöt
Jalkalentopalloa pelataan rantalentopallokentällä, mutta palloa saa koskettaa jalkapallon tapaisesti ainoastaan jalallaan, päällään tai rinnallaan. Joukkue saa pisteen, mikäli se iskee pallon vastustajan kenttään. Yksi ottelu koostuu usein kolmesta erästä, eli ensimmäinen joukkue, joka saavuttaa kaksi erävoittoa vähintään kahden pisteen marginaalilla, voittaa. Joskus pelataan ainoastaan yksi erä ennalta määrättyyn pistemäärään saakka. Verkko on kansainvälisten sääntöjen mukaan 2,2 metrin korkeudessa. Kentän pituus on 18 metriä ja leveys yhdeksän metriä.

Pallo on hieman pehmeämpi versio jalkapallosta.

## Kilpailut
Yhdysvalloissa on olemassa jalkalentopallon ammattilaissarja, Pro Footvolley Tour. Vuonna 2011 käytiin lajin ensimmäiset MM-kilpailut. MM-kilpailuissa joukkueeseen kuuluu neljä pelaajaa. Jalkalentopallo on ehdolla myös näytöslajiksi vuoden 2016 kesäolympialaisiin, jotka järjestetään lajin syntykaupungissa Rio de Janeirossa.

## Lähteet
Holmium(III)oksidi

**Holmium(III)oksidi** on holmiumin yhdiste hapen kanssa. Se voidaan myös nimetä *holmiumtrioksidiksi* tai *holmiumoksidiksi* (Holmium esiintyy lähes aina +III hapetusluvulla, joten sekaantumisen vaaraa ei ole). Historiallisesti sitä on kutsuttu myös *holmiaksi*. Holmium(III)oksidissa happi esiintyy hapetusluvulla −II ja holmium +III, ja näin muodostuva yhdiste on kaavaltaan Ho2O3.

Kuten dysprosium(III)oksidi, holmium(III)oksidi on paramagneettisempia tunnetuista aineista. Luonnossa eri lantanoidien oksidit esiintyvät tyypillisesti yhdessä, ja niiden erottaminen on vaikeaa. Holmiummetalli hapettuu itsestään ilmassa holmiumoksidiksi. Holmiumoksidi vaikuttaa eri väriseltä eri valaistusoloissa. Päivänvalossa se on hieman kellertävän valkoista, mutta trikromaattisessa valossa se vaikuttaa oranssin punaiselta niin, että se näyttää aivan samalta kuin erbium(III)oksidi samassa ympäristössä.

## Kemialliset ominaisuudet
Holmiumoksidi reagoi suolahapon tai ammoniumkloridin kanssa muodostaen holmium(III)kloridia:

:Ho2O3 + 6 NH4Cl → 2 HoCl3 + 6 NH3 + 3 H2O

## Käyttö

Holmium(III)oksidia käytetään erikoislaseissa, lasereissa ja monimetallilampuissa. Lasilla, joka sisältää holmiumoksidia, on joukko tarkkoja spektrin absorptioviivoja näkyvän valon aallonpituudella. Tästä syystä tällaista lasia on käytetty kalibrointistandardina optisille spektrofotometreille. Holmium laser toimii 2,08 mikrometrin aallonpituudella, ja niitä käytetään lääketieteessä, LIDAR-järjestelmissä, sekä tuulen nopeuden mittaamisessa ja muussa ilmakehän havainnoinnissa.

## Katso myös
* terbium(III)oksidi

## Lähteet

## Aiheesta muualla
* PubChem: Holmium(III) oxide
Vesikoski

**Vesikoski** voi tarkoittaa seuraavia:

* Vesikoski, koski Loimijoessa Loimaan Vesikoskella. Tähän liittyvät: 
** Vesikoski, kylä Loimaalla
** Vesikosken voimalaitos, vesivoimalaitos Loimijoen Vesikoskessa Loimaan Vesikoskella
***Vesikoski-talo, vanhan Vesikosken voimalaitoksen tiloissa toimiva liikekeskus
** Vesikosken historiallinen tehdasalue, valtakunnallisesti merkittävä rakennettu kulttuuriympäristö Loimaan Vesikoskella
* Vesikoski, koski Pyhäjoessa Pyhäjärven Jokikylässä. Tähän liittyvät:
** Vesikoski, postitoimipaikka Pyhäjärven Jokikylässä
** Vesikosken ruukki, ruukki Pyhäjärven Jokikylässä
** Vesikosken voimalaitos, vesivoimalaitos Pyhäjoen Vesikoskessa Pyhäjärven Jokikylässä
Focus Bikes

**Focus Bikes** on saksalainen polkupyörävalmistaja. Yhtiön pääkonttori ja tehdas sijaitsevat Cloppenburgissa. 

## Historia

Cyclocrossin maailmanmestari Mike Kluge perusti yrityksen vuonna 1992 ja seuraavana vuonna yritys ryhtyi yhteistyöhön Derby Cycle Werken kanssa ja polkupyörien valmistus käynnistyi.

Vuonna 1994 esiteltyyn ensimmäiseen mallistoon kuuluu 6 erilaista maastopyörää. Seuraavana vuonna mallistoon lisättiin retkipyöriä ja vuonna maantiepyöriä. Vuonna 2006 yritys valmisti ensimmäiset hiilikuiturunkoiset pyöränsä. 

## Sponsorointi ja saavutukset

Vuonna 1993 Mike Kluge voitti Saksan mestaruuden ja sijoittui toiseksi maailmanmestaruuskilpailuissa käyttäen Focus-merkkistä pyörää.

Vuonna 1998 Jörg Arenz ajoi Focuksella ja voitti saksan cyclocrossmestaruuden.

Vuonna 2005 Hanka Kupfernagel voitti cyclocrossin maailmanmestaruuden Focus-pyörällä.

Vuonna 2008 neljä Focuksen sponsoroimaa pyöräilijää voitti Saksan mestaruudet cyclocrossissa, junioreissa, naisissa, alle 23-vuotiaissa ja elite-sarjassa.

Vuonna 2009 Focus oli Team Milramin sponsori ja vuosina 2010&ndash;2011 se s Katjušaa sekä pienempiä pyöräilyjoukkueita, kuten Team Jelly Bean ja Team NetApp. Focus oli myös vuoden 2010 Sveitsin ympäriajon virallinen sponsori. 

Kaudella 2012 Focus toimi Acqua & Saponen sponsorina ja vuodesta 2013 eteenpäin se on sponsoroinut Ag2r-La Mondialea. 

## Aiheesta muualla

* Yrityksen verkkosivusto
WTA Elite Trophy

**WTA Elite Trophy** on loka-marraskuussa järjestettävä naisten tennisturnaus. Se järjestettiin ensimmäisen kerran vuonna 2015 Zhuhaissa, Kiinassa. Turnaus on määrä järjestää siellä vuosittain vuoteen 2019 saakka. Turnauksessa pelaa kaksinpelissä 12 pelaajaa, jotka ovat maailmanlistan sijoilla 9–19, sekä yksi villin kortin saava pelaaja. Turnaus pelataan lohkovaihe-muodossa, joista jokaisesta paras pääsee välieriin. Nelinpeliin osallistuu kuusi paria. Ensimmäisessä turnauksessa jaettiin palkintorahaa 2,15 miljoonaa Yhdysvaltain dollaria.

Turnaus korvasi aiempina vuosina järjestetyn WTA Tournament of Champions -turnauksen.

## Tulokset
### Kaksinpeli

### Nelinpeli

## Lähteet
* Turnaus WTA:n sivuilla 

### Viitteet

## Aiheesta muualla
* Turnauksen kotisivut
Eliittikisat 2000

**[[Eliittikisat]]** järjestettiin vuonna 2000 kuudella paikkakunnalla: Kuortaneella, Eurajoella, Lapinlahdella, Tampereella, Turussa ja Lappeenrannassa.

## Osakilpailut

### Kuortane

Kuortaneen eliittikisat järjestettiin 26. kesäkuuta 2000.

**Miehet**

**Naiset**

### Eurajoki

Eurajoen eliittikisat järjestettiin 1. heinäkuuta 2000.

**Miehet**

**Naiset**

### Lapinlahti

Lapinlahden eliittikisat järjestettiin 16. heinäkuuta 2000.

**Miehet**

**Naiset**

### Tampere

Tampereen eliittikisat järjestettiin 19. heinäkuuta 2000.

**Miehet**

**Naiset**

### Turku

Turun eliittikisat järjestettiin 2. elokuuta 2000.

**Miehet**

**Naiset**

### Lappeenranta

Lappeenrannan eliittikisat järjestettiin 13. elokuuta 2000.

**Miehet**

**Naiset**

## Lähteet
Terfenol-D

**Terfenol-D** on metalliseos, joka koostuu raudasta johon on seostettu harvinaisia alkuaineita terbiumia ja dysprosiumia. Se ei ole koostumukseltaan stoikiometrinen aine vaan sen rakenne on muotoa TexDy1-xFey (ainesosien suhteet x=0,3; y=1,9–1,195). Se on magnetostriktiivinen materiaali, joka muuttaa muotoaan ulkoisen magneettikentän vaikutuksesta. Se kehitettiin alkujaan 1970-luvulla Yhdysvaltojen laivaston Naval Ordnance Laboratory tutkimuskeskuksessa.  Nimi tulee sanoista **ter**bium, rauta (**Fe**), Naval Ordnance Laboratory (**NOL**), ja **d**ysprosium.

Tällä seoksella on suurin tunnettu magnetostriktiivinen siirtymä (venymä tai kutistuma). Terfenol-D:stä valmistetun kappaleen pituus muuttuu jopa 2&nbsp;000 µm/m kun magneettikentän voimakkuus muuttuu nollasta saturaatioarvoonsa 159,155&nbsp;kA/m (2&nbsp;kOe) tai toisin päin, huoneenlämpötilassa. Tämä myötymä on noin sata kertaa suurempi kuin nikkelillä. Terfenol-D:tä käytetään laivojen kaikuluotaimissa ja magnetomekaanisissa sensoreissa ja toimilaitteissa kuten mikrokokoisissa pumpuissa ja venttiileissä.

## Lähteet

## Aiheesta muualla
* http://www.etrema.com/terfenol-d/
Mestari Pathelin

**Mestari Pathelin** (*La farce de Maître Pierre Pathelin*) on tuntemattoman ranskalaisen tekijän farssi 1460-luvulta. Sen päähenkilö on viekas petkuttaja. Näytelmä on ilmestynyt suomeksi 1937 Otto Mannisen suomentamana nimellä *Mestari Patelin*, mutta sitä on esitetty aikaisemminkin Suomalaisessa teatterissa Otto Walleniuksen ollessa sen nimiosassa. Yleisradio on esittänyt sen kuunnelmana, jonka teksti on julkaistu painettuna.

Näytelmän musiikkia sisältyy François Couperinin Cembalokirjojen 1. osan 4. sarjaan.

## Suomennoksen julkaisut
* *Mestari Patelin*, suom. Otto Manninen, WSOY 1937.
* *Mestari Patelin*, suom. Otto Manninen, Yleisradio, 1984. Kuunnelman ohjaus Mirjam Himberg. Tuotanto TV-1, Teatteritoimitus. 

## Lähteet
Kari Peitsamon lauluja

**Kari Peitsamon lauluja** on Rytmi-lehden vuonna 2002 julkaisema EP-mittainen tribuuttialbumi, jolla eri artistit esittävät Kari Peitsamon lauluja. 

## Kappaleet

## Aiheesta muualla
* Albumi Discogs-sivustolla
* Albumi Finnmusic-sivustolla
* Albumi Fono.fi-sivustolla
Erik Svahn

**Erik Svahn** eli *Ericus Matthiæ, Ostrobotniensis* (1680-luvulla Paltamo – 1709 Sotkamo) oli suomalainen pappi ja runoilija.

Svahnin vanhemmat olivat Paltamon Koutaniemen talollinen, kirkonisäntä Matti Hannunpoika (Matts Hansson, k. 1689) ja Elisabet Johansdotter Meilund. Hän pääsi ylioppilaaksi Turussa vuonna 1700 ja hänet vihittiin papiksi Turun hiippakunnassa 1704. Svahn toimi sitten Sotkamon kirkkoherran Erik Cajanuksen (k. 1712) apulaisena.

Svahn kirjoitti latinan- ja suomenkielisen hautajaisrunon nimeltä *Lamentatio Paldamoensium, Mikä parcu Paldamosta* Paltamon kirkkoherran ja Kajaanin rovastikunnan lääninrovastin Johannes Andreae Cajanuksen (1626–1703) hautajaisiin elokuussa 1703. Runo painettiin Turussa vuonna 1706.

Svahn oli naimisissa vuodesta 1704 Erik Cajanuksen tyttären Elisabet Eriksdotter Cajanuksen kanssa.

## Lähteet
Oh Well (kappale)

**Oh Well** on Fleetwood Mac -yhtyeen kappale vuodelta 1969, jonka kirjoitti soolokitaristi Peter Green. Se julkaistiin alun perin singlenä sekä myöhemmin albumilla *[[Then Play On]]*. Myöhemmin se on ilmestynyt myös useilla yhtyeen kokoelmilla sekä livelevyllä *[[The Vaudeville Years]]*.

Ilmestyessään kappale ylsi Britannian singlelistan sijalle 2. Alankomaissa se nousi listan kärkeen.
Illo

**Illo** on kylä Sastamalan kaupungin kaakkoisosassa Pirkanmaalla. Kylä sijaitsee Sammun- eli Illonjoen varrella lähellä Punkalaitumen rajaa. Illo jakautuu epävirallisesti Illoon ja **Kiikan-Illoon**, joista jälkimmäinen on vuonna 1985 Illon yhteyteen liitetty alue. Illo lähikylineen muodostaa alueen, jossa asuu noin 500 asukasta.

Kylässä toimii aktiivinen kyläyhdistys ja vapaapalokunta, sekä urheiluseura Illon Jytinä.

## Historia
Illon seutu on kohonnut merestä noin 4000 vuotta sitten. Illonjoen varrella on ollut kivikautinen kylä, ja arkeologiset löydöt sijoittuvat vuosien 2000 eaa. ja 1200 eaa. välille. Kivikauden jälkeen Illon asutus katkesi, ja kylästä tuli sittemmin Tyrvään takamaita. Nykyasutus lienee peräisin 1750-luvulta, jolloin alueelle perustettiin ensimmäiset torpat. Vuonna 1800 Illossa oli noin 30 torppaa.

Illon ensimmäinen kauppa perustettiin vuonna 1881. Samana vuonna kylään tuli kiertokoulu. Seuraavalla vuosikymmenellä maaseutu alkoi teollistua ja kylään saatiin kuivurit ja meijeri. Kylä kasvoi vuosisadan vaihteessa vauhdilla ja Illoon rakennettiin muun muassa kansakoulu, rukoushuone, osuusmeijeri, pankki, postikonttori ja puhelinkeskus. Kylä kärsi tuhoja Suomen sisällissodassa kun punaiset vetäytyivät seudun halki. Sähköt vedettiin Illoon vuonna 1927.

1950-luvulla Illossa oli kahdeksan kauppaa, viisi pankkikonttoria, kolme koulua kirjastoineen ja neuvolatoiminta. Maanviljelyn lisäksi tärkeimmät työnantajat olivat Illon Osuusmeijeri, Kauniston saha ja Mäkisen kiitolinja. Tyrvää liitettiin Vammalaan vuonna 1973. Vuonna 1985 liitettiin niin sanottu Kiikan-Illo kunnanosaliitoksela Äetsästä Vammalaan. 1900-luvun lopun rakennemuutos pikkuhiljaa näivetti Illon, ja monet palvelut ja työpaikat ovat poistuneet kylästä.

## Lähteet
Suksametoni

**Suksametoni** eli **sukkinyylikoliini** (lääkenimiä: *Midarine*, *Myolaxin*, *Sukolin*, Ruotsissa *Celocurin* sekä Norjassa *Curacit*) on lihasrelaksantti. Se on siis herpauttaja, lihastonusta laskeva eli relaksoiva lääke. Suksametoni on esiintynyt lääkeaineena lähinnä kirurgian puolella, anesteettisessa käytössä etenkin leikkaussaleissa. Lääkettä annostellaan joko intravenoosisesti taikka intramuskulaarisesti. Lääkeainetta on saatettu antaa myös ECT-hoidon yhteydessä, lihasten voimakkaasta jännittymisestä aiheutuvien mahdollisten vaurioitten kuten luunmurtumien välttämistä varten. Suksametonin eduiksi on katsottu nopea vaikuttavuus. Suksametoni ei kasvata verenpainetta, eikä imeydy istukan läpi synnytyksen aikana.

## Vasta-aiheita ja varotoimia

Kliinisiä vasta-aiheita ovat olleet: maksavaurio, huono yleistila, uniapnea, nestetasapainon häiriöt. Glaukoomasta eli silmänpainetaudista kärsivillä potilailla on käyttöä varottava, sillä sukkinyylikoliini kasvattaa silmän sisäistä painetta. Samanaikainen morfiinin vaikutus voi johtaa hengityselinlamaan ja sitä kautta seuraavaan kuolemaan. Lääkettä annettaessa on varmistettava potilaan hengitys sekä mahdolliset aputoimet, kuten esimerkiksi hapen saanti maskin kautta tai jopa intubointi. Suksametonille ei ole tunnettua vasta-ainetta.

## Lähteet
* Halldin, Matts: *Nukutus ja puudutus*. s. 194–196, 197–199. Suom. Jorma T. Airaksinen & Martti Hakonen. WSOY, SHKS, Helsinki 1971

### Viitteet

## Kirjallisuutta
* Rosenberg, Per & Takkunen, Olli (toim.): *Anestesiaopas*, Helsinki Duodecim, 1993, .
* Koulu, Tuomisto (toim.): *Farmakologia ja toksikologia*, 6. painos, 2001, Kuopio, Medicina Oy.
Todistettavasti syyllinen (4. tuotantokausi)

Televisiosarjan **[[Todistettavasti syyllinen]] neljäs tuotantokausi** alkoi Yhdysvalloissa CBS-kanavalla 24. syyskuuta 2006 ja päättyi 6. toukokuuta 2007. Suomessa sarja jatkui heti kolmannen kauden päätyttyä 19. kesäkuuta 2007 ja jäi tauolle saman vuoden elokuussa, jatkuen jälleen 5. helmikuuta 2008. Tämä kausi käsittää 24 noin 55 minuutin pituista jaksoa.

## Jaksot
Axel Olson

**Axel Olson** (1899–1986) oli ruotsalainen kuvataiteilija. Hän kasvoi Halmstadissa merimiesperheessä ja opiskeli piirtämistä teknisen koulun iltakurssilla. Vuonna 1915 Olson perusti Gnistan-ryhmän yhdessä veljiensä ja serkkujensa kanssa. Hän teki maalausmatkoja Italiaan ja Saksaan  mesenaattinsa turvin vuonna 1922 . Olson muutti Berliiniin vuonna 1923 ja sai taideopetusta Alexander Archipenkolta, joka oli venäläinen kuvanveistäjä ja taidemaalari. Ruotsiin palattuaan Olson opetti maalausta amatööriryhmälle ja elätti itseään mm. maalaamalla muotokuvia. Hän liittyi Halmstadin taiteilijaryhmään *Halmstadsgruppen* vuonna 1929. Olson matkusti Pariisiin vuonna 1948 ja Provenceen 1950-luvun alussa.
 
## Taide
Axel Olson kiinnostui Berliinissä asuessaan avantgardesta, italialaisesta futurismista, venäläisestä konstruktionismistä ja ranskalaisesta kubismista. Hän luopui puhtaasta maisemamaalauksesta ja siirtyi kokeelliseen abstraktiin taiteeseen. 1930-luvun puolivälissä Olson siirtyi taiteessaan surrealistisempaan suuntaan. Pariisin matkan seurauksena hän siirtyi taiteessaan nonfiguratiivisempaan suuntaan ja Provencen matka toi väripalettiin kirkkautta. Olsonin taiteessa näkyy Hallandin rannikon vaikutus mm. veneinä, kalastusvälineinä, simpukkoina ja näkinkenkinä 1970 ja 1980 -luvuilla.

## Julkinen taide
Axel Olssonin taidetta on nähtävillä Tukholman kansallis- ja modernintaiteen museoissa, Göteborgin taidemuseossa sekä Malmön, Gävlen, Eskilstunan ja Halmstadin museoissa. Ulkomailla hänen taulujaan on New Yorkissa.

## Lähteet
* Ruotsin kuvataiteilijamatrikkeli, Konstnärlexikonett Amanda
* Mjellby konstmuseum
Anders Österlin

**Anders Evert Österlin** (1926 – 20. lokakuuta 2011) oli ruotsalainen taidemaalari ja graafikko. Aluksi hän maalasi fantasiakuvia, joissa oli vaikutteita Kleeltä ja Ernstiltä, myöhemmin lyyrissävyisiä, koloristisia, abstrakteja teoksia, joissa usein oli symbolimerkkejä.

Österlin kuului Cobra-ryhmään. Hän koristeli Signe Persson-Melinin kanssa vuonna 1957 Tukholman T-Centralen-aseman seinät. Österinin teoksia on kokoelmissa: Moderna Museet (Tukholma), Malmön museo, Kristianstad, Ystad, Jönköping, Lund.

## Teoksia

File:07 g fimgg 2 4314 (29312581385).jpg|A. Österlin ja S. Persson-Melin: Tukholman metroaseman keramiikkaseinää, 1957.
File:Anders Österlin Väggrelief Tunaskolan 01.JPG|Seinäreliefi, 1966. Tunan koulu, Lund.



## Lähteet
* 
* 

### Viitteet
Luettelo televisiosarjan Arrow jaksoista

*[[Arrow (televisiosarja)|Arrow]]* on yhdysvaltalainen televisiosarja, jonka ovat kehittäneet Greg Berlanti, Marc Guggenheim ja Andrew Kreisberg. Se perustuu DC Comicsin supersankarihahmoon Vihreä Nuoli. Sarja alkoi The CW -kanavalla 10. lokakuuta 2012. Finaalijakso esitettiin 28. tammikuuta 2020.

## Yhteenveto


## Jaksot
### Ensimmäinen tuotantokausi (2012–2013)

|}

### Toinen tuotantokausi (2013–2014)

|}

### Kolmas tuotantokausi (2014–2015)

|}

### Neljäs tuotantokausi (2015–2016)

|}

## Aiheesta muualla
*
*Luettelo televisiosarjan ''Arrow'' jaksoista Futon Criticissä 
*''Arrow'' TV.comissa
Narcos

**Narcos** on yhdysvaltalainen Netflix-alkuperäissarja, jonka ensimmäinen tuotantokausi julkaistiin 28. elokuuta 2015. Sarjan ovat luoneet Chris Brancato, Carlo Bernard, sekä Doug Miro; sen on ohjannut brasilialainen elokuvantekijä José Padilha.

Sarja on osittain fiktiivinen esitys kolumbialaisen huumeparoni Pablo Escobarin elämästä. Sarjassa seurataan myös Medellínin kartellia, sekä Yhdysvaltain huumepoliisi DEA:n agentteja.

Sarjan ensimmäinen tuotantokausi koostuu kymmenestä jaksosta. Kausi kuvattiin Kolumbiassa vuonna 2014. Sarjasta tilattiin toinen kausi 3. syyskuuta 2015. Toisen kauden ensi-ilta oli 2. syyskuuta 2016. Syyskuun 6. päivä 2016 Netflix vahvisti, että sarjasta tehdään kolmas ja neljäs kausi.  1. syyskuuta 2017 Netflix julkaisi sarjan kolmannen kauden. Kolmas kausi kertoo Calin kartellista. Pedro Pascal jatkaa pääosassa DEA-agentti Javier Peñan roolissa. Sittemmin neljäs tuotantokausi peruttiin, ja sen sijaan alettiin tuottaa 1980-luvulle sijoittuvaa uutta sarjaa **.

Suomessa Nelonen ja Ruutu alkoivat esittää sarjaa 8. tammikuuta 2020.

## Juoni
*Narcos* pohjautuu tosielämän kertomukseen huumekartellien levittäytymisestä ja kasvusta maailmanlaajuiseen toimintaan, sekä viranomaisten pyrkimyksistä estää kyseisten järjestöjen toiminta, joka johtaa verisiin konflikteihin viranomaisten ja kartellien välillä.

Sarja keskittyy pahamaineiseen huumeparoni Pablo Escobariin (Wagner Moura), sekä DEA-agentti Steve Murphyyn (Boyd Holbrook), joka on lähetetty Kolumbiaan kiinniottamaan tai tarvittaessa likvidoimaan Escobar.

## Rooleissa

## Tuotantokaudet

## Lähteet

## Aiheesta muualla
* Ohjelman verkkosivu
*
Miroslav Poljak

**Miroslav Poljak** (, 3. syyskuuta 1944 Zagreb, Kroatian KT – 2. marraskuuta 2015 Zagreb, Kroatia) oli jugoslavialainen vesipalloilija ja olympiavoittaja.

Poljak voitti Jugoslavian maajoukkueessa olympiakultaa Méxicossa 1968.

Poljak kuoli Zagrebissa sairastettuaan pitkään 71-vuotiaana 2. marraskuuta 2015.

## Lähteet
* Miroslav Poljak Bio, Stats and Results  Olympics at Sports-Reference.com 

### Viitteet
Gidejoki

**Gidejoki** () on Ruotsissa Västernorrlandin läänissä virtaava 112 kilometriä pitkä joki, joka muodostaa Gidejoen vesistön 207-kilometrisen pääuoman alajuoksun Skinnmuddseletistä alkaen. Joen valuma-alueen pinta-ala on 3&nbsp;442 neliökilometriä ja se alkaa Arasjö-tuntureilta ja laskee Pohjanlahden Selkämereen Husumissa Örnsköldsvikin kunnassa.

## Vesivoimaa
Gideälvenin pääuomassa on 7 vesivoimalaitosta: Gideåbacka, Gidböle, Gideå, Björna, Hemlings, Gammelby ja Stennäs. Voimaloiden yhteisteho on 69,3 megawattia ja niiden vuosituotanto on noin 355,1 gigawattituntia.

## Lähteet
### Huomautuksia

### Viitteet
Keisarin Malja

**Keisarin Malja** on maustettua mustaa lehtiteetä. Se on Forsmanin teetalossa kehitetty, tsaarinaikaisten seurapiirien hienostunutta maku- ja tuoksumaailmaa kuvaileva teelaatu. Keisarin Maljassa kvittenin makeus on yhdistetty mustaan lehtiteehen. Tämä muistuttaa vanhaa venäläistä tapaa juoda samovaariteetä kvittenihillon kera. Monet venäläistyyppisen teen ystävät mieltyivät siihen heti. 

Tee maustetaan, sekoitetaan ja pakataan Suomessa. Pohjana on mustaa, isolehtistä Reilun kaupan lehtiteetä. Sitä on täydennetty ruusukvittenin ja litsihedelmän aromilla, ja mukaan on lisätty kuivattuja appelsiinin ja ananaksen paloja, saflorin ja liljan terälehtiä.

Keisarin Malja nousi suosioon pian myös ulkomailla. Venäläiset ostajat hankkivat teetä Tallinnan Kaubamajasta kassikaupalla, kun Forsman oli avannut 1990-luvulla oman teemyymälänsä tähän tavarataloon. Tee raivasi Forsman teelle tietä myös Venäjän markkinoille sen jälkeen, kun moskovalaisen tavaratalon sisäänostaja oli hurmaantunut Aaro Forsmanin ja nykyisen toimitusjohtaja Ari Santamäen sinne tuoman Keisarin Malja -teen makuun.


## Lähteet
Super GT -kausi 2015

**Super GT -kausi 2015** oli Super GT -sarjan 22. kausi. Kausi alkoi 5. huhtikuuta Japanin Okayamassa ja päättyi 15. marraskuuta Japanin Motegiin.

## Tallit & Kuljettajat
### GT500

### GT300

## Kilpailukalenteri

## Lähteet
Le Mansin 24 tunnin ajo 2012

**Le Mansin 24 tunnin ajo 2012** oli FIA WEC -sarjan kauden kolmas osakilpailu joka ajettiin 16.–17. kesäkuuta Circuit de la Sarthen radalla Le Mansissa Ranskassa. Kilpailun voittivat Nr. 1 Audin kuljettajat André Lotterer, Marcel Fässler ja Benoît Tréluyer.

Harjoituksissa AF Corsen Ferrari 458 Italia No 51 kärsi vaurioita Porsche-mutkissa. Auton vauriot olivat suuria, joiden vuoksi ACO ja FIA myönsivät *[[force majeure]]* -syyn vuoksi luvan rungon vaihtamiseen.

## Tulokset
Tulokset:

## Lähteet

## Aiheesta muualla
Sebringin 12 tunnin ajo 2012

**Sebringin 12 tunnin ajo 2012** (virallisesti **2012 Mobil 1 12 Hours of Sebring**) oli kestävyysajokilpailu, joka ajettiin 17. maaliskuuta Sebring International Racewayn radalla Sebringissä Floridassa. Kilpailu oli FIA World Endurance Championship -sarjan ja American Le Mans Series -kauden 2012 ensimmäinen osakilpailu.

Kilpailun voitti Audi R18 kolmikko Allan McNish, Tom Kristensen ja Rinaldo Capello.

## Tulokset
### Aika-ajot

### Kilpailu

## Lähteet

## Aiheesta muualla
* Sebring 12 Hours
Le Mansin 24 tunnin ajo 2011

Le Mansin 24 tunnin ajo 2011 oli Intercontinental Le Mans Cup -sarjan kauden kolmas osakilpailu, joka ajettiin 11.–12. kesäkuuta Circuit de la Sarthen radalla Le Mansissa Ranskassa. Kilpailun voittivat Nr. 2 Audi -kuljettajat Marcel Fässler, André Lotterer ja Benoît Tréluyer.

## Tulokset
Kaakkois-Suomen taidepalkinto

**Kaakkois-Suomen taidepalkinto** on Kaakkois-Suomen taidetoimikunnan vuosittain myöntämä palkinto.

## Palkinnon saajat
* 2008: teatteri- ja elokuvaohjaaja Kamran Shamardan, nuoren taiteilijan palkinto: nukketeatteriohjaaja Emma Jussila
* 2009: kansanmusiikkiyhtye Rymäkkä, nuoren taiteilijan palkinto: kirjailija Jukka Behm
* 2010: Iitin musiikkijuhlat, nuoren taiteilijan palkinto: dokumenttielokuvaohjaajat Mikko Peltonen ja Pasi Riiali
* 2011: kirjailija Irja Sinivaara, nuoren taiteilijan palkinto: kuvataiteilija Teemu Korpela, taiteen puolesta -tunnustuspalkinto: Päivi ja Reino Uusitalo
* 2012: kuvataiteilija Irma Laukkanen, nuoren taiteilijan palkinto: Stam1na-yhtye, taiteen puolesta -tunnustuspalkinto: Juhani Järvinen ja Eero Niinikoski 
* 2013: Matti Jylhä-Vuorio ja Kymijoen Lohisoitto, nuoren taiteilijan palkinto: Taideyhdistys 80N, taiteen puolesta -tunnustuspalkinto: Seija ja Pentti Hasu
* 2014: Taidekeskus Antares ja kuvataiteilija Olavi Heino
* 2015: arkkitehti Rurik Wasastjerna
* 2016: muusikko Jouko Teikari ja Korutaideyhdistys ry
* 2017: muusikko Esa Kotilainen
* 2018: kulttuuritila Nuijamies
* 2019: näyttelijä Anne Niilola
* 2020: Kymijoen Taidepato ry

## Lähteet
Kultakuoriainen (kappale)

**Kultakuoriainen** on Kari Peitsamo ja Ankkuli -yhtyeen toinen single, joka julkaistiin syksyllä 1979. Se on Peitsamon ensimmäinen julkaisu Johanna-levymerkille. Singlen B-puolena on minimalistinen instrumentaali "Lentokone talon yllä". Kumpaakaan kappaletta ei julkaistu singlen julkaisun aikoihin albumilla. "Kultakuoriainen" on julkaistu vuonna 2003 Peitsamon kokoelma-albumilla ''Lähde autoiluretkelle suureen etelän kanjoniin''. "Lentokone talon yllä" -kappaleesta julkaistiin pidempi versio *[[Levylaulaja]]*-albumin CD-painoksella vuonna 2004. 

## Kokoonpano
* Kari Peitsamo – kitara, rummut, basso ja laulu
* Heikki Silvennoinen – äänitys

## Aiheesta muualla
* Single Discogs-sivustolla
* Single Finnmusic-sivustolla
* Single Fono.fi-sivustolla
HMS St. Vincent (1815)

*HMS St. Vincent* oli Britannian kuninkaallisen laivaston  120-tykkinen Nelson-luokan ensimmäisen luokan linjalaiva.

## Valmistus

Alus tilattiin 15. tammikuuta 1806 Plymouthin telakalta, jossa vastaavana laivanrakennusmestarina oli Joseph Tucker toukokuuhun 1813 ja sen jälkeen Thomas Roberts. Köli laskettiin toukokuussa 1810. Alus laskettiin vesille 11. maaliskuuta 1815, jolloin se siirrettiin reserviin. Valmistuskustannukset olivat 110&nbsp;549 puntaa. Alukselle tehtiin kesäkuusta lokakuuhun 1823 Plymouthissa pieni huolto 14&nbsp;256 punnalla. Se varustettiin Plymouthissa syyskuusta 1829 huhtikuuhun 1830 vartiolaivaksi, mihin kului 25&nbsp;818 puntaa.
 
## Palvelus
Alus otettiin palvelukseen 2. syyskuuta 1829 Portsmouthissa William Carnegien lippulaivana päällikkönään Edward Hawker. Alus poistettiin palveluksesta 30. huhtikuuta 1830.

Alus palautettiin palvelukseen toukokuussa Portsmouthin lippulaivana. Alus oli vuodesta 1831 alkaen Välimerellä, mistä se palasi 1834. Alus siirrettiin 1841 satamapalvelukseen Portsmouthissa ja edelleen kokeelliseen laivueeseen 1846. Alus oli toukokuusta 1847 huhtikuuhun 1849 Kanaalin laivaston komentajan kontra-amiraali Sir Charles Napierin lippulaivana. Oltuaan reservissä Portsmouthissa heinäkuusta syyskuuhun 1854 alus kuljetti ranskalaisia joukkoja Itämerelle. Sotatoimien päätyttyä alus sijoitettiin emälaivaksi Portsmouthiin. Alus siirrettiin 1862 koululaivaksi ja ankkuroitiin 1870 Haslariin. Se myytiin 1906 romutettavaksi.

## Lähteet
*

### Viitteet
Le Mansin 24 tunnin ajo 2010

**Le Mansin 24 tunnin ajo 2010** oli kestävyysajokilpailu, joka ajettiin 12.–13. kesäkuuta Circuit de la Sarthen radalla Le Mansissa Ranskassa.

Kilpailun voittivat LMP1 -luokan Nr. 9 Audi kuljettajat Mike Rockenfeller, Timo Bernhard ja Romain Dumas.

## Tulokset
Tulokset:

## Lähteet

## Aiheesta muualla
HMS Nelson (1814)

*HMS Nelson* oli Britannian kuninkaallisen laivaston vuonna 1814 vesillelaskettu Nelson-luokan 120-tykkinen ensimmäisen luokan linjalaiva.

## Valmistus

Alus tilattiin 23. marraskuuta 1805 Woolwichin telakalta, jossa rakennustöistä vastasi Edward Sison. Köli laskettiin joulukuussa 1809. Alus laskettiin vesille 4. heinäkuuta 1814 ja valmistui 17. elokuuta, jolloin se siirrettiin Portsmouthin reserviin. Varustamisesta ja siirrosta Portsmouthiin vastasi aluksen päällikkönä ollut Thomas Burton. Valmistuskustannukset olivat 123&nbsp;469 puntaa, mikä sisälsi varustamisen reserviin.

Aluksella tehtiin muutostöitä Portsmouthissa lokakuusta 1825 syyskuuhun 1828, jolloin sen kannelle rakennettiin majoitustiloja. Samalla aluksen leveys kaksinkertaistettiin. Leveyttä lisänneet laajennukset poistettiin syyskuussa 1837. Alus muutettiin Portsmouthissa edelleen sotalaivojen miehistöjen majoitustiloiksi huhtikuusta kesäkuuhun 1846. Alukseen asennettiin 10. maaliskuuta 1959 - 7. helmikuuta 1860 Portsmouthissa 500 nhp:n höyrykone ja muutettiin samalla kaksikantiseksi. Aluksen aseistus keveni samalla 89-tykkiseksi. Höyrykone tuotti 2&nbsp;102 ihp:ta, mikä mahdollisti 10,5 solmun nopeuden. 

## Palvelus
Vuonna 1865 alus luovutettiin Victorian siirtokunnalle koululaivaksi, jonka jälkeen se varustettiin ja takiloitiin. Merikelpoiseksi saattaminen maksoi 42&nbsp;000 puntaa. Alus lähti lokakuussa 1867 Australiaan, jonne se saapui Hyväntoivonniemen kierrettyään helmikuussa 1868. Se oli ensimmäinen Alfred Graving Dockille siirretty alus.

Aluksen aseistuksena oli 1847 kaksi seitsemän tuuman RML-tykkiä, kaksikymmentä 64 naulan ja yhtä monta 32 naulan tykkiä. Lisäksi aluksella oli kuusi kahdentoista naulan haupitsia. Vuosina 1879-1882 alus muutettiin yksikantiseksi ja takila supistettiin päämastoon. Samalla alus luokiteltiin fregatiksi ja aseistuksesta osa korvattiin takaaladattavilla tykeillä. Alus ankkuroitiin 1891 Williamstowniin ja kattilat poistettiin 1893. Alus myytiin huutokaupalla 28. huhtikuuta 1898 sydneyläiselle Bernard Einersonille 2&nbsp;400 punnalla.

## Lähteet
*

### Viitteet

## Aiheesta muualla
Uusi Kotimaa

**Uusi Kotimaa** oli Yhdysvalloissa vuosina 1881–1934 ilmestynyt amerikansuomalainen sanomalehti.

August Nylundin omistama ja toimittama *Uusi Kotimaa* alkoi ilmestyä Minneapolisissa elokuussa 1881. Neli- ja myöhemmin kuusisivuinen viikkolehti julkaisi uutisia sekä lukijoita viihdyttäviä jatkokertomuksia. Vuonna 1884 Nylund muutti lehtensä Minnesotan New York Millsiin, jossa hän julkaisi myös kaunokirjallista kuukausilehteä *Aamuruskoa*.

Vuonna 1888 Nylund muutti lehtineen Oregonin Astoriaan, jolloin hänen toimittajansa J. W. Lähde osti *Uuden Kotimaan* kirjapainon ja ryhtyi julkaisemaan New York Millsissä *Amerikan Suometar* -nimistä viikkolehteä. Vuonna 1890 Nylund toi *Uuden Kotimaan* takaisin New York Millsiin, jolloin Lähde jatkoi lehden toimittamista ja *Amerikan Suometar* sulautui siihen. August Nylundin kuoltua vuonna 1892 lehti siirtyi Felix Nylundille. Lähteen muutettua vuonna 1894 Michiganin Ironwoodiin *Uutta Kotimaata* toimittivat John Heino, Väinö Andelin ja myöhemmin Felix Nylund itse. Andelin perusti vuonna 1898 kaunokirjallisen kuukausilehden *Kansan Toverin*, jota Nylund ja sittemmin *Uuteen Kotimaahan* palannut Lähde julkaisivat usean vuoden ajan.

Vuonna 1919 Nylund myi *Uuden Kotimaan* People's Voice Cooperative Publishing Company -nimiselle yhtiölle, jonka rahoittajana toimi Nonpartisan League. Oikeistolais- ja uskonnollishenkinen maaseutuyhteisön lehti muuttui hyvin radikaaliksi. Vuonna 1923 kommunistit ostivat Nonpartisan Leaguen osakkeet ja *Uusi Kotimaa* muutettiin maanviljelijöille ja työläisille tarkoitetuksi kommunistiseksi sanomalehdeksi. Sen ensimmäisenä päätoimittajana työskenteli Knut Einar Heikkinen. Kolmesti viikossa ilmestynyt lehti siirrettiin vuonna 1931 *[[Työmies (Yhdysvallat)|Työmiehen]]* kustannettavaksi Wisconsinin Superioriin. Seuraavana vuonna se muutettiin viikkolehdeksi.

## Lähteet

## Aiheesta muualla
* ''Uusi Kotimaa'' digitoituna kansalliskirjastossa
* ''Uuden Kotimaan'' numeroja digitoituna
* ''Amerikan Suometar'' (New York Mills) digitoituna kansalliskirjastossa
Falling Skies

**Falling Skies** on  yhdysvaltalainen post-apocalyptinen tieteissarja, jonka on luonut Robert Rodat. *Falling Skies* alkoi TNT-kanavalla vuonna 2011 ja päättyi 2015. Suomessa sarjaa on esittänyt muun muassa Nelonen.

## Tuotanto
Sarjaa on kuvattu Kanadassa, esimerkiksi Ontarion provinssissa sijaitsevassa Hamiltonissa.

## Rooleissa

## Juoni
Sarjan tapahtumat kertovat avaruusolentojen hyökkäyksestä selvinneistä ihmisistä, jotka ovat muodostaneet oman pienen yhteisön nimeltä 2nd Mass joka taistelee vihamielisiä miehittäjiä vastaan. Tarinan keskeisiä hahmoja ovat entinen historianopettaja Tom Mason (Noah Wyle) ja hänen kolme poikaansa sekä muun muassa yhteisön johtaja kapteeni Weaver (Will Patton) ja lääkärinä toimiva Anne Glass (Moon Bloodgood).

## Lähteet

## Aiheesta muualla
*
Wil Traval

**William ”Wil” Traval** (s. 9. heinäkuuta 1980 Victoria) on australialainen televisionäyttelijä, joka tunnetaan televisiosarjasta *[[Ensiapuosasto]]*. Hän esiintyi sarjassa Jack Quaden roolissa vuosina 2004–2008. Hän on esiintynyt myös esimerkiksi televisiosarjoissa **, *[[Underbelly]]*, *[[The Inbetweeners (yhdysvaltalainen televisiosarja)|The Inbetweeners]]*, *[[Red Widow]]*, *[[Olipa kerran (televisiosarja)|Olipa kerran]]* ja *[[Jessica Jones (televisiosarja)|Jessica Jones]]*.

## Aiheesta muualla
* 
* Wil Traval Allmovie.comissa.
Holiday Club Tampereen kylpylä

**Holiday Club Tampereen kylpylä** (Tampereen kylpylä, Lapinniemen kylpylä) on Tampereen Lapinniemessä sijaitseva, Holiday Club -ketjuun kuuluva hotelli, jossa on kylpyläosasto. Kylpylähotelli sijaitsee rakennuksessa, joka on alkujaan rakennettu vuonna 1897 puuvillakehräämöksi. Kylpylä rakennettiin tehdasrakennukseen vuonna 1990. Holiday Club osti kylpylän vuonna 2000. Kylpylä siirtyi vuonna 2006 Sokotelin omistukseen ja vuonna 2011 takaisin Holiday Clubin omistukseen.

## Lähteet

## Aiheesta muualla
*Tampereen kylpylä; Holiday Club
Koskipanimo

**Koskipanimo Oy** on Tampereen keskustassa, Finlaysonin vanhassa tehdasrakennuksessa, Plevna-panimoravintolan yhteydessä toimiva, vuonna 1994 alkujaan kommandiittiyhtiönä perustettu, sittemmin osakeyhtiöksi muuttunut suomalainen pienpanimo. Osakeyhtiön toimitusjohtaja on panimomestari Sam Viitaniemi.

Vuonna 2014 osakeyhtiön liikevaihto oli 0,635 miljoonaa euroa ja nettotulos 0,159 miljoonaa euroa. Omana osakeyhtiönään (Tampereen panimoravintola Oy) toimivan ravintola Plevnan yhteydessä sijaitseva Koskipanimo kertoo vuosituotannokseen 200&nbsp;000 litraa. Tämä koostuu noin kahdestakymmenestä eri tuotteesta: oluita, siidereitä ja panimosimaa. Koskipanimo valmistaa myös erilaisia kausi- ja erikoistuotteita. Panimo tunnetaan monien eri ravintoloiden tilausolueiden valmistana. Koskipanimo on valmistanut talonoluita esimerkiksi useasti vuoden olutravintolaksi valitulle, Helsingin Puotilassa sijaisevalle olutravintola Pikkulinnulle.

## Palkinnot

## Lähteet

## Aiheesta muualla
* Koskipanimo Oy:n liikevaihdon kohtalainen kasvu toi lievän tulosparannuksen. Tilikausi:  2014/12  (kauppalehti.fi)
Niko Nakari

**Niko Nakari** (s. 6. huhtikuuta 1984 Kuusankoski) on suomalainen jalkapalloilija. Nakari on pelipaikaltaan hyökkääjä.

Nakari on Kumu JT:n ja FC Kuusankosken kasvatti. Hän debytoi FC Kuusankosken edustusjoukkueessa Ykkösen kaudella 2001. Nakari edusti seuraa vuoteen 2008 asti ja viimeisenä kautenaan voitti Kakkosen A-lohkon maalikuninkuuden 16 maalilla. Kaudeksi 2009 Nakari siirtyi Veikkausliigassa pelanneeseen Myllykosken Palloon, jonka riveissä hän pelasi kuusi liigaottelua ilman maaleja. Loppukauden ajaksi Nakari siirtyi lainalle FC Kuusankoskeen ja palasi joukkueeseen pysyvästi 2010. Hän oli jälleen joukkueensa paras maalintekijä, mutta FC Kuusankosken luopuessa kauden päätteeksi kilpailutoiminnasta Nakari siirtyi Voikkaan Pallo-Peikkoihin sarjatasoa alemmaksi Kolmoseen.

Nakari siirtyi kesken kauden 2013 Kakkosessa putoamistaisteluun ajautuneeseen Susiin. Hän teki viisi maalia kuuteen otteluun, mutta joukkue ei onnistunut säilyttämään sarjapaikkaansa. Kaudella 2013 Nakari oli mukana nostamassa Susia takaisin Kakkoseen ja 37 maalillaan hän oli eniten Kolmosen lohkoista maaleja tehnyt pelaaja. Nakari voitti Kakkosen Itälohkon maalikuninkuuden kaudella 2015 tehtyään 18 maalia.

## Saavutuksia ja palkintoja
**Sudet**
* Kolmonen, Kaakkois-Suomen piiri mestaruus (2): 2014, 2018

**Henkilökohtaiset**
* Kakkosen, A-lohkon \ Itälohkon maali kuninkuus (3): 2007, 2015, 2016
* Kolmosen, Kaakkois-Suomen piirin maali kuninkuus (2): 2014, 2018

## Lähteet
Lauri Patomäki

**Lauri Kalevi Patomäki** (10. elokuuta 1934 Viipuri – 15. kesäkuuta 2010 Helsinki) oli suomalainen fyysikko. Hän oli Kuopion yliopiston lääketieteellisen fysiikan professori 1974–1997. Hänen tutkimusalaansa olivat säteilyannosten mittaus ja isotooppilääketiede.

## Lähteet
Patomäki (täsmennyssivu)

**Patomäki** tarkoittaa seuraavia:

*Patomäki, Lahden kaupunginosa

## Sukunimi
* Heikki Patomäki (s. 1963), kansainvälisen politiikan professori
* Kalle Patomäki, vuoteen 1905 *Lundén* (1885–1963), päätoimittaja, pankinjohtaja
* Lauri Patomäki (1934–2010), fyysikko, professori
* Panu Patomäki (s. 1949), kuvanveistäjä